Sagunt va celebrar el Dia Internacional de l'Orgull LGTBIQ+
10 de juliol 2023

![](/media/p3bbw0ur/_mg_0490_c.jpg?width=850&height=566.6666666666666)

El divendres 7 de juliol es van dur a terme les activitats de la campanya _Sagunt, trau l'orgull_, en commemoració del Dia Internacional de l'Orgull LGTBIQ+ que se celebra el 28 de juny. En la jornada van participar l'alcalde de Sagunt, Darío Moreno i el regidor de Polítiques LGTBIQA+, Raúl Palmero, a més d'altres persones. També van estar presents altres regidors i regidores de l'Equip de Govern.

«**Sent una enorme alegria i satisfacció per l'immens acolliment pels nostres veïns i veïnes. La nostra ciutat torna a demostrar que està a l'avantguarda en el respecte, la tolerància i la lluita pels drets i llibertats de tots, totes i** **_todes_**», ha declarat Raúl Palmero. El regidor de Polítiques LGTBIQA+ també ha agraït a tots i totes els implicats en el desenvolupament de la jornada i ha assegurat que Sagunt «**continuarà apostant per la defensa de tots els seus veïns, veïnes i** **_vecines_****. Som una ciutat amb una gran mirada oberta i de futur**».

La jornada, que es va celebrar en la plaça Cánovas del Castillo, va comptar amb la participació de Triburcia Sinflorosa, que va actuar com a presentadora. Les activitats van començar amb una taula redona i conta contes per als més xicotets i xicotetes. Després, va ser el torn de la Batukada Green Gos, just abans del Pregó. Ja a la nit va ser l'actuació de The Marchals i va tancar la jornada el DJ Tita.

![](/media/h1ybhktk/_mg_0439_c.jpg?width=850&height=566.6666666666666)

*   [](http://www.facebook.com/sharer.php?u=https://aytosagunto.es/va/actualitat/sagunt-va-celebrar-el-dia-internacional-de-l-orgull-lgtbiq/ "Facebook")
*   [](http://twitter.com/share?url=https://aytosagunto.es/va/actualitat/sagunt-va-celebrar-el-dia-internacional-de-l-orgull-lgtbiq/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-va-celebrar-el-dia-internacional-de-l-orgull-lgtbiq/ "Linked In")
*   [](mailto:?body=https://aytosagunto.es/va/actualitat/sagunt-va-celebrar-el-dia-internacional-de-l-orgull-lgtbiq/)